Spengler Cup

Spengler Cup on vuosittain Sveitsin Davosissa järjestettävä kansainvälinen jääkiekkoturnaus. Turnauksen isäntäjoukkueena toimii paikallinen HC Davos, joka myös kutsuu turnauksen muut osallistujat. Turnaus pelataan perinteisesti joulun ja uudenvuoden välisenä aikana.

Ensimmäisen kerran vuonna 1923 järjestetty kutsuturnaus on lajissaan maailman vanhin.

Historia

Turnauksen alkuperäinen, vuonna 1923 lausuttu sanoma oli ensimmäisen maailmansodan vihollisuuksien erottaman nuorison palauttaminen yhteen urheilullisen yhteistyön kautta. Turnauksen oli siten tarkoitus antaa nuorisolle mahdollisuus ystävällismielisiin, keskinäistä luottamusta rakentaviin voimankoitoksiin.

Nimensä turnaus sai alkuperäisen rahoittajansa, paikallisen kirurgin ja tiedemiehen Carl Spenglerin mukaan. Carl Spenglerin isällä Alexander Spenglerillä oli suuri vaikutus Davosin kaupungin kehittämisessä kylpylä- ja turistikaupungiksi.

Menestynein joukkue turnauksen historiassa on ollut isäntäjoukkue HC Davos neljällätoista turnausvoitollaan. Ensimmäinen voitto meni englantilaiselle, kanadalaisten opiskelijoiden miehittämälle Oxfordin yliopiston joukkueelle. Turnausta hallitsivatkin ensimmäiset vuodet Davosin ja Oxfordin joukkueet sekä saksalainen Berliner SC.

Toisen maailmansodan aiheuttaman tauon molemmin puolin turnausvoitot päätyivät pääasiassa tšekkoslovakialaisen LTC Prahan haltuun, toisen maailmansodan aikana turnausta pelattiin muutamana vuonna typistetyssä muodossa sveitsiläisseurojen kesken. Viisikymmenluvulla voittajien hajonta oli jossain määrin aikaisempaa suurempaa, mutta kuusikymmenluvun alusta alkaen turnaus muuttui tšekkoslovakialaisten ja neuvostoliittolaisten seurojen keskinäiseksi kilvoitteluksi – vuosina 1965–1983 turnausvoitto päätyi joko Tšekkoslovakiaan tai Neuvostoliittoon. Kahden itäblokin maan hallintaan löi lopulta railon Kanadan maajoukkue osallistumisellaan vuodesta 1984 alkaen, ja itäblokin kadottua myös urheilupoliittiselta kartalta on Kanada useimpina vuosina kilvoitellut turnauksen voitosta isännöivän HC Davosin kanssa.

Nykyään Spengler Cupista on muodostunut Sveitsin toiseksi suurin urheilutapahtuma (tenniksen ATP-turnauksen jälkeen) vuosittaisella 8,5 miljoonan Sveitsin frangin budjetillaan. Turnaus televisioidaan suorana viiteen maahan ja paikalla on turnauksen aikana noin 80 000 katsojan lisäksi 200 median edustajaa.

Vuoden 2020 turnausta ei pelattu koronaviruspandemian vuoksi.

Ottelujärjestelmä
Alun perin kaikki osallistujat pelasivat ensin toisiaan vastaan yksinkertaisella runkosarjakierroksella, jonka jälkeen kaksi eniten pisteitä kerännyttä joukkuetta pelasi uudenvuodenaattona turnauksen voitosta. Vuodesta 1986 alkaen on järjestetty finaali, jotta mielenkiinto turnauksen voittajan suhteen säilyisi loppuun asti. Vuonna 2010 otettiin käyttöön pudotuspelit ja joukkuemäärää lisättiin viidestä kuuteen. Kuudes joukkue on, järjestäjäjoukkueen lisäksi, sveitsiläinen. Joukkueet jaetaan kahteen kolmen joukkueen alkulohkoon, joissa kummassakin pelataan yksinkertainen sarja. Lohkojen voittajat pääsevät suoraan välieriin, kakkoset ja kolmoset kohtaavat toisensa ristikkäin välierissä. 

Pelijärjestelmässä ei tunneta tasapelejä, vaan jo runkosarjakierroksella otteluissa on tarvittaessa viiden minuutin jatkoaika ja sen jälkeen vielä rangaistuslaukauskilpailu. Voittanut joukkue saa ottelusta kaksi pistettä, rangaistuslaukauksilla hävinnyt yhden pisteen.

Turnauksen voittajat
 Vuosi  Voittaja  Finalisti 1923  20px|border Oxford University IHC 1924  20px|border Berliner SC 1925  20px|border Oxford University IHC 1926  20px|border Berliner SC 1927  20px|border HC Davos 1928  20px|border Berliner SC 1929  20px|border LTC Praha 1930  20px|border LTC Praha 1931  20px|border Oxford University IHC 1932  20px|border LTC Praha 1933  20px|border HC Davos 1934  20px|border HC Diavoli Rossoneri Milano 1935  20px|border HC Diavoli Rossoneri Milano 1936  20px|border HC Davos 1937  20px|border LTC Praha 1938  20px|border HC Davos 1939  ei pelattu 1940  ei pelattu 1941  20px|border HC Davos 1942  20px|border HC Davos 1943  20px|border HC Davos 1944  20px|border Zürcher SC 1945  20px|border Zürcher SC 1946  20px|border LTC Praha 1947  20px|border LTC Praha 1948  20px|border LTC Praha 1949  ei pelattu 1950  20px|border HC Diavoli Rossoneri Milano 1951  20px|border HC Davos 1952  20px|border EV Füssen 1953  20px|border HC Internazionale Milano 1954  20px|border HC Internazionale Milano 1955  20px|border Rudá Hvezda Brno 1956  ei pelattu 1957  20px|border HC Davos 1958  20px|border HC Davos 1959  20px|border ACBB Pariisi 1960  20px|border ACBB Pariisi 1961  20px|border ACBB Pariisi 1962  20px|border TJ Spartak Praha Sokolovo 1963  20px|border TJ Spartak Praha Sokolovo 1964  20px|border EV Füssen 1965  20px|border ASD Dukla Jihlava 1966  20px|border ASD Dukla Jihlava 1967  20px|border HK Lokomotiv Moskova 1968  20px|border ASD Dukla Jihlava 1969  20px|border HK Lokomotiv Moskova 1970  20px|border SKA Leningrad 1971  20px|border SKA Leningrad 1972  20px|border TJ Slovan CHZJD Bratislava 1973  20px|border TJ Slovan CHZJD Bratislava 1974  20px|border TJ Slovan CHZJD Bratislava 1975  20px|border Tšekkoslovakian olympiajoukkue 1976  20px|border Neuvostoliiton B-maajoukkue 1977  20px|border SKA Leningrad 1978  20px|border ASD Dukla Jihlava 1979  20px|border Krylja Sovetov Moskova 1980  20px|border HK Spartak Moskova 1981  20px|border HK Spartak Moskova 1982  20px|border ASD Dukla Jihlava 1983  20px|border HK Dynamo Moskova 1984  20px|border Kanadan maajoukkue 1985  20px|border HK Spartak Moskova 1986  20px|border Kanadan maajoukkue  20px|border H’K Sokil Kiova 1987  20px|border Kanadan maajoukkue  20px|border Krylja Sovetov Moskova 1988  20px|border Yhdysvaltain maajoukkue  20px|border Kanadan maajoukkue 1989  20px|border HK Spartak Moskova  20px|border Färjestads BK 1990  20px|border HK Spartak Moskova  20px|border Kanadan maajoukkue 1991  20px|border HK TsSKA Moskova  20px|border HC Lugano 1992  20px|border Kanadan maajoukkue  20px|border Färjestads BK 1993  20px|border Färjestads BK 20px|border HC Davos 1994  20px|border Färjestads BK  20px|border HC Davos 1995  20px|border Kanadan maajoukkue  20px|border HK Lada Toljatti 1996  20px|border Kanadan maajoukkue  20px|border HC Davos 1997  20px|border Kanadan maajoukkue  20px|border Färjestads BK 1998  20px|border Kanadan maajoukkue  20px|border HC Davos 1999  20px|border Kölner Haie  20px|border HK Metallurg Magnitogorsk 2000  20px|border HC Davos  20px|border Kanadan maajoukkue 2001  20px|border HC Davos  20px|border Kanadan maajoukkue 2002  20px|border Kanadan maajoukkue  20px|border HC Davos 2003  20px|border Kanadan maajoukkue  20px|border HC Davos 2004  20px|border HC Davos  20px|border HC Sparta Praha 2005  20px|border HK Metallurg Magnitogorsk  20px|border Kanadan maajoukkue 2006  20px|border HC Davos  20px|border Kanadan maajoukkue 2007  20px|border Kanadan maajoukkue  20px|border Salavat Julajev Ufa 2008   HK Dinamo Moskova   Kanadan maajoukkue 2009   Dinamo Minsk   HC Davos 2010   SKA Pietari   Kanadan maajoukkue 2011   HC Davos   Dinamo Riika 2012   Kanadan maajoukkue   HC Davos 2013   HC Servette Genève   PHK TsSKA Moskova 2014   HC Servette Genève   Salavat Julajev Ufa 2015   Kanadan maajoukkue   HC Lugano 2016   Kanadan maajoukkue   HC Lugano 2017   Kanadan maajoukkue   Sveitsin maajoukkue 2018   KalPa Kuopio   Kanadan maajoukkue 2019   Kanadan maajoukkue   HC Ocelaři Třinec2020ei pelattu2021ei pelattu2022 HC Ambri-Piotta Sparta Praha

Suomalaisjoukkueet Spengler Cupissa
Suomalainen joukkue on ollut mukana cupissa ensimmäisen kerran vuonna 1967, kun Suomen B-maajoukkue kutsuttiin mukaan. Ensimmäinen suomalainen seurajoukkue Spengler Cupissa oli Tampereen Ilves, joka pelasi turnauksessa vuonna 1972. 

Vuonna 2018 KalPa selvitti tiensä finaaliin ensimmäisenä suomalaisena seurajoukkueena, kun kuopiolaiset kaatoivat välierässä HC Davosin 2–1-lukemin. Finaalissa vastaan tuli Kanadan jääkiekkomaajoukkue. Finaali päättyi KalPalle voittolaukausten jälkeen 2–1. Useimmin suomalaisjoukkueista turnaukseen on osallistunut Helsingin Jokerit.

Liigasta paikan Spengler Cupiin saa se joukkue, joka menestyy runkosarjassa parhaiten, mutta ei mahdu pelaamaan jääkiekon Mestarien liigaa. Esimerkiksi kaudelta 2021–2022 turnaukseen valikoitui HIFK, joka oli sijoittunut runkosarjassa viidenneksi.

 Vuosi Joukkue Sijoitus1967Suomen B-maajoukkue31968Suomen B-maajoukkue31969Suomen maajoukkue31972Ilves31973Jokerit51983Jokerit51993Jokerit51994HIFK51995HIFK41996Jokerit41997Jokerit32000Jokerit52001TPS32002TPS42003Jokerit42004HIFK52014Jokerit52015Jokerit52017HPK52018KalPa12019TPS32020KooKooEi pelattu2021KalPaEi pelattu2022HIFK5–62023KalPa5–62024Kärpät5–62025HIFK

Lähteet

Aiheesta muualla
Turnauksen viralliset sivut 

Luokka:Jääkiekkokilpailut
Luokka:Davosin urheilu